У Кітаі гарбатная ружа лічыцца кветкай улады і абвешчана афіцыйным сімвалам Пекіна. Ружай захапляўся і вялікі Канфуцый, прысвячаючы свае паэзіі прыгажосці і паху ружы і апяваючы яе як царыцу кветак. Кажуць, што з 18.000 тамоў, якія складаюць бібліятэку кітайскага імператара, больш за 500 трактуюць толькі пра ружы і што ў імператарскіх садах яна расце ў такой колькасці, што кветкі яе даюць штогод больш, чым на 50.000 франкаў эсенцыі.